Sejr over Skanderborg betyder, at håndboldherrerne fra Mors-Thy stadig kan komme med i denne sæsons slutspil.

Håndholdherrerne fra Mors-Thy Håndbold skulle i dag have en sejr, hvis de ville holde fast i drømmen om at komme i dette års slutspil i Boxer Herreligaen. På udebane mod Skanderborg Håndbold lykkedes det for nordvestjyderne at hente den påkrævede sejr, da man vandt med cifrene 28-25. Grundspillet er gået ind i sin afgørende fase, og med kun to runder igen for Mors-Thy er der fortsat flere hold, der kan nå de sidste to eftertragtede slutspilspladser, og dagens sejr betyder, at Mors-Thy stadig har mulighed for at løbe med en af pladserne. Mors-Thy indtager grundspillet 11. plads med tre point op til Aarhus Håndbold, der ligger nummer syv. Det er de otte bedst placerede hold, der går videre til slutspillet, og med maksimum point i de sidste to kampe mod henholdsvis Lemvig-Thyborøn Håndbold og Ribe-Esbjerg og lidt gode resultater i de øvrige kampe, burde det kunne lade sig gøre at nappe minimum en ottende plads. Du kan se hele stillingen her.